kardosdrur/scandi-wiki huggingface dataset:
Søren Vase

Søren Vase (født 19. december 1923 i Hem, død 13. september 2008 i Koldby) var en dansk forfatter, skoleinspektør, jæger og fisker.

Han var født i Hem ved Mariager og var vokset op på Sem hede under hårde forhold. Han var tjenestedreng, fodermester og forkarl før han tog læreruddannelsen på Silkeborg Seminarium, hvorefter han blev ansat ved Odder private realskole i 1946. Han flyttede til Thy i 1958, hvor han var førstelærer og bibliotekar ved Koldby skole indtil han i 1961 blev skoleinspektør samme sted. Her var han til han blev pensioneret i 1983. Sideløbende med sit arbejde inden for undervisning har han været jæger, lystfisker, forfatter og foredragsholder.

Alle hans bøger udover "Mikkel" : håndbog for rævejægere var udgivet på forlaget Wøldike

Bibliografi 
 Fra lyngens land (1977)
 Folk og fæ fra en jysk hedeegn (1979)
 Bukkejægeren fortæller (1982)
 Rævejægeren fortæller (1984)
 "Mikkel" : håndbog for rævejægere (1985) - Jægernes Bogklub forlag
 I samme båd (1992)
Derudover artikler i Dansk Jagttidende og Jæger

Referencer 

Journalister fra Danmark
Faglitterære forfattere fra Danmark
Dansksprogede forfattere fra Danmark
Danskere i 1900-tallet
Personer fra Mariagerfjord Kommune
Jægere
Lærere fra Danmark
Birgitte Anker

Birgitte Anker (født 16. oktober 1963 i København) er en dansk embedsmand. Siden 1. oktober 2020 har hun været rigsstatistiker, dvs. øverste chef for Danmarks Statistik. Tidligere har hun bl.a. været direktør for Socialstyrelsen.

Karriere 

Birgitte Anker er uddannet cand.polit. fra 1991. Hun har bl.a. været ansat i Dansk Arbejdsgiverforening og i centraladministrationen, senest som afdelingschef i Finansministeriet, Økonomi- og Indenrigsministeriet og Økonomi- og Erhvervsministeriet. I 2015 blev hun udnævnt til direktør for Socialstyrelsen. I august 2020 blev hun udnævnt til rigsstatistiker med virkning fra 1. oktober. I denne stilling afløste hun Jørgen Elmeskov, der i maj samme år havde meddelt, at han ønskede at stoppe på posten, når hans kontrakt udløb i september 2020.

Privatliv 

Birgitte Anker er gift med Lars Haagen Pedersen, afdelingschef i Finansministeriet.

Kilder

Eksterne henvisninger 

 Danmarks Statistiks pressemeddelelse om Birgitte Anker

Økonomer fra Danmark
Statistikere fra Danmark
Gendry

Gendry er en fiktiv person i den amerikanske forfatter George R. R. Martins fantasyserie A Song of Ice and Fire og i HBOs filmatisering Game of Thrones.

Han blev introduceret i Kampen om tronen (1996), hvor han var en smedelærling i King's Landing, og en uægte barn af kong Robert Baratheon. Han optræder efterfølgende i Kongernes kamp (1998), En storm af sværd (2000) og Kragernes rige (2005). Efter dronning Cersei Lannister beordre alle Roberts uægte børn henrettet bliver Gendry tvunget tilat flygte fra King's Landing sammen med Arya Stark beskyttelse fra Yoren, der rekrutterer folk til Night's Watch. Han slutter sig senere til en gruppe fredløse kaldet Brotherhood Without Banners, og han bliver slået til ridder af gruppens leder Beric Dondarrion, og bliver tilbeder af R'hllor.

Gendry bliver spillet af den engelske skuespiller Joe Dempsie i HBO's tv-serie.

Referencer 

Fiktive personer fra A Song of Ice and Fire
Rigsstatistiker

Rigsstatistiker er titlen på formanden for Danmarks Statistiks bestyrelse og institutionens øverste daglige leder. Titlen blev oprettet i 1966 i forbindelse med en lovændring om organiseringen af det hidtidige Statistiske Departement, der samtidig blev omdøbt til Danmarks Statistik. Samme år blev N.V. Skak-Nielsen udnævnt til landets første rigsstatistiker. 

Titlen er analog til titler som rigsantikvar og ældre tiders rigsembedsmænd.

Danske rigsstatistikere 

 N.V. Skak-Nielsen (1966-1988)
 Hans E. Zeuthen (1988-1995)
 Jan Plovsing (1995-2013)
 Jørgen Elmeskov (2013-2020)
 Birgitte Anker (2020-)

Kilder 

Stillingsbetegnelser
Protesterne efter det hviderussiske præsidentvalg 2020

Protesterne efter det hviderussiske præsidentvalg 2020 er en række politisk motiverede demonstrationer rettet mod især Hvideruslands præsident Aleksandr Lukasjenko. Demonstrationerne, som er en del af den hviderussiske demokratibevægelse, begyndte frem mod præsidentvalget i 2020, hvor Lukasjenko stillede op til en sjette valgperiode.

Den 14. august hævdede Svjatlana Tsikhanowskaja, at hun havde vundet præsidentvalget med 60-70 % af stemmene og annoncerede samtidig oprettelsen af koordineringsrådet, der ville være åbent for ansøgninger om medlemskab fra alle hviderussere, der var enige om, at valget var forfalsket, samt udviste socialt lederskab og respekt.

Kilder 
 

Begivenheder i 2020
Opstande
Hvideruslands historie
Nørre Farup

Nørre Farup er en landsby i Sydvestjylland. Landsbyen ligger fem kilometer nordvest for Ribe, og er en del af Esbjerg Kommune i Region Syddanmark.

Historie

Navn 
Forleddet far- menes at være et oldnordisk ord som betød “overfartssted”, og efterleddet -rup er afledt af det gammeldanske ord thorp, som betød “udflytterbebyggelse”.

Navnet Nørre Farup (Norfarthrop) kendes fra 1352, ca. samtidig med at landsbyen Lille Farup (Lillæfarthorp) på den modsatte side af Ribe Å fik navnet Sønder Farup (Synderfarthorp), men navnet Nørre Farup synes først brugt generelt i 1800-tallet. På matrikelkort fra 1868 nævntes landsbyen endnu som Farup (Fardrup) i Nørre Farup Sogn (Nørre Fardrup Sogn), på matrikelkort fra 1887 som Farup (Fardrup) i Farup Sogn (Fardrup Sogn), og først på matrikelkort fra 1907 som Nørre Farup i Farup Sogn.

Tidlig historie 
Sognet Farup (Fardrup) kendes fra 1045, men landsbyen Farup (Fartorp) kendes først fra anden halvdel af 1200-tallet.

Nyere tid 
Den 14. januar 1814 myrdedes i Nørre Farup en kosak, som patruljerede der, efter at udenlandske tropper invaderede Danmark i Napoleonskrigene. Den lokale Hans Hansen Bundesen erkendte i forhør at han skød kosakken i ryggen og baghovedet fordi kosakken med sin lanse truede ham og hans far, og begge førtes derfor til Haderslev. Hvad der siden skete med dem vides dog ikke.

I Slesvig-Holsten var der siden middelalderen flere enklaver, dvs. gårde eller landsbyer, som var ejet af det danske kongerige. Hvis en gård eller landsby ejedes af kongeriget, gjaldt kongerigets love og regler, mens hertugdømmernes regler gjaldt for de andre områder.  I Nørre Farup var noget af landsbyen del af Riberhus Birk, som var kongerigsk,  og andet var del af Kalvslund Herred,, som var slesvigsk. Den 1. april 1867 blev hele landsbyen dog del af Ribe Herred.

Geografi 
Nørre Farup ligger på gest-randen, dvs. grænsen mellem marsk og gest, og har bevaret tydelig karakter af forteby, klart afgrænset mod det omgivende landskab.

Kendte fra Nørre Farup 

Politik
 Søren Brorsen (1875-1961), politiker.

Referencer 

Lokaliteter i Esbjerg Kommune
Ostróda

Ostróda [ɔˈstruda] (tysk: Osterode i Østpreussen) er en polsk by med ca. 34.000 indbyggere i Masurien, som blev polsk i 1945 efter forudgående tysk herredømme i århundreder. I perioden 1818-1945 var Ostróda (Osterode) hovedby i det prøjsiske amt Osterode i den sydvestlige del af provinsen Ostpreußen.

Ostróda ligger i det nordøstlige Polen i det ermlandsk-masuriske voivodskab ved floden Drwęca (tysk: Drewenz), der er en biflod til Wisła (tysk: Weichsel).

Etymologisk betyder det oprindeligt tyske navn 'Osterrode' en skovrydning (Rode svarende til dansk -rød, rydning) i øst; og en afledning fra Osterode i Harzen formodes.

Osterode er også navnet på den tyske by Osterode am Harz i Midttyskland foruden et par bydele, Harztor-Osterode i Thüringen og Osterode am Fallstein i Osterwieck, Sachsen-Anhalt.

Referencer 

Polens geografi
Byer i Polen
EuroMOMO

EuroMOMO er et europæisk netværk der overvåger dødeligheden i europæiske lande. Rationalet er at stille epidemiologisk statistik til rådighed for beslutningstagere.
Netværket stiller den indsamlede information tilgængelige via deres hjemmeside på https://www.euromomo.eu. Her vises grafer over den tidslige dødelig for aldersgrupper og personer i forskellige europæiske lande og regioner.

EuroMOMO er funderet på Statens Serum Institut hvor Kåre Mølbak var projektleder. Rollen som leder af netværket blev ved Mølbaks pension overtaget af Tyra Grove Krause. 28 partnere i 24 lande eller regioner deltager.

En stor del af lande fra den Europæiske Union deltager i netværket, dog har flere østeuropæiske lande ikke deltaget.
Udover EU-lande sender Norge, Schweiz og Israel data til EuroMOMO og Storbritannien har fortsat efter Brexit. Ukraine har også deltaget i netværket, men leverede i 2022 ikke data. 
Tyskland og Storbritannien er speciel derved at data kommer på fra flere dele af landene. 
For Storbritanniens vedkommende er data splittet op i data fra England, Nordirland, Skotland og Wales. 
For Tysklands vedkommende har data kommet på forbundsniveau men også fra delstaterne Hesse og Berlin.

Forskere med tilknytning til netværket udgiver rapporter og videnskabelige artikler med relation til EuroMOMO's arbejde. 
Det gælder specielt om analyse i forbindelse med dødelighed og influenza. Netværkets information har været specielt vigtig i forbindelse med COVID-19-pandemien, hvor EuroMOMO har udgivet ugentlige bulletiner. Analyser fra netværkets medlemmer har vist en øget dødelighed i Europa i marts-april 2020 og igen i oktober til december 2020.

EuroMOMO modtager støtte fra Det Europæiske Center for Forebyggelse af og Kontrol med Sygdomme og WHO.

Udvalgte artikler med relation til EuroMOMO  
 
 
  Lars Henrik Aagaard, 5. sep 2020: Enestående dansk forskning afslører coronaens sande farlighed – og kaster mere lys over mænds særlige sårbarhed, artikel på berlingske.dk

Henvisninger 

Sygdomsforebyggelse
Nordborg Fyr

Nordborg Fyr (også kaldet Augustenhof Fyr) er et vinkelfyr øst for Nordborg på øen Als, som blev sat i drift i 1904 da Sønderjylland var en del af Tyskland. Fyret blev overtaget af det danske fyrvæsen ved genforeningen i 1920. Toppen er sandsynligvis fremstillet hos Julius Pintsch i Berlin. Fyrkarakteren er Oc WRG 5s.

Det runde fyr 20 meter høje fyr er ligesom fyrboligen bygget i mursten, der er pudset og malet gul.

Fyret blev bygget fra 1902 til 1904. Tårnet havde i starten en højde på 18 meter. I 1927 havde fyret en fast linseapparat, glødenetsbrænder til petroleum og jalousier til frembringelse af blink. Under en modernisering i 1947 bliver tårnet forhøjet med 2 meter, driften omstilles til el og der indsættes 3. orden jalousier. Flammehøjden er 27 m, og fyrkarakteren 4 sek. lys efterfugt af 1 sek. pause.

1940 oprettede Luftwaffe en luftmeldepost (Flugwache - FluWa) på Nordborg Fyr kort tid efter besættelsen. Bemandingen var 9 menige og en befalingsmand. Det var ældre soldater. Senere blev de udskiftet med ca. 20 yngre soldater. I begyndelsen var soldaterne indkvarteret i private hjem. 1942 blev der bygget en barak ved fyret med plads til 20-25 mand. De tyske soldater flyttede ind i den og benyttede den både til at sove og opholde sig i.
Kort tid efter besættelsen henvendte de tyske soldater sig til mejeriet i Pøl hvor de krævede at få lov til at bade da de havde hørt at der var bademuligheder på stedet. Da barakken blev bygget stoppede denne ordning .

1974 blev fyrlampen ændret til type 109 med præfokuseret P-40 sokkel. 

Den tidligere tjenestebolig kan i nutiden bookes til ophold som Lejrskolen Fyret. Ved stranden øst for fyret ligger sommerhusområdet, Købingsmark Strand.

Eksterne henvisninger og kilder 
 Nordborg Fyr
 www.danske fyr
 Luftmeldepost, Nordborg Fyr
 Kort 
Fyrtårne i Danmark
Als
Etableret i 1904
Rikke Bjørn

Rikke Bjørn (født 1973) er en dansk billedkunstner, der bor og arbejder i København. Hun debuterede på Kunstnernes Sommerudstilling (KS19) i Tistrup i 2019 og har siden udstillet på gallerier og udstillingssteder i ind- og udland. Rikke Bjørn arbejder med Konkret kunst.

Rikke Bjørn modtog i 2019 en ærespris på den censurerede galleriudstilling BIG awards på Cage Gallery i Barcelona.

Eksterne kilder og henvisninger 
 Hansford and Sons Emerging Artists, London - https://www.emergingartistplatform.com/rikkebjorn
 RoS Gallery Roskilde - http://ros-gallery.dk/vaerker/267-rikke-bjoern/

Referencer 

Malere fra Danmark
Johan Garmann

Johan Garmann kan henvise til flere personer:

 Johan Garmann (1583-1651) – dansk borgmester og norsk købmand, kaldet Johan Garmann den Ældre
 Johan Garmann (1610-1673) – dansk-norsk embeds- og købmand, kaldet Johan Garmann den Yngre
 Johan Garmann (1717-1768) – norsk embedsmand og godsejer
 Johan Garmann (1780-1815) – norsk præst og stortingsmand
Hans Jørn Fogh Olsen

Hans Jørn Fogh Olsen (* 14. November 1943 ) er en dansk astronom og asteroideforsker.

Mellem 1984 og 1987 opdagede han sammen med sine kolleger Karl Augustesen og Poul Jensen i alt fire asteroider ved Brorfelde-observatoriet nær Holbæk.

Asteroiden (5323) Fogh blev opkaldt efter ham.

Referencer 

Astronomer fra Danmark
Houdini (film)

Houdini er en amerikansk film fra 1998 som af baseret på Harry Houdinis liv, skrevet og instrueret af  Pen Densham. Blandt de medvirkende er Johnathon Schaech, Stacy Edwards, Paul Sorvino og David Warner. De blev sendt første gang på TNT Network i december 1998.

Referencer 

Amerikanske film fra 1998
Biografiske film fra USA
Gardyne Castle

Gardyne Castle er et beboelsestårn fra 1500-tallet i Angus i Skotland. Det ligger 2 km sydvest for Friockheim. Slottet er stadig hjem for ejerne, og det er beskyttet som en listed building i kategori A.

Det blev moderniseret i 1910, hvor er blev indlagt elektricitet, af arkitekten Harold Tarbolton.

Referencer

Slotte i Skotland
Betty Hennings

Betty Mathilde Hennings født Schnell (1850–1939) var en dansk skuespillerinde, der først optrådte på Det Kongelige Danske Teater som balletdanserinde, men i 1870 gik over til skuespillerkunsten. Hun særligt kendt for sine roller i stykker af Henrik Ibsen, især som Nora i Et dukkehjem.

Biografi 
Betty Mathilde Schnell blev født den 26. oktober 1850 i København, som datter af skrædderen Stig Jørgen Schnell (1816–70) og hans hustru Regine Sophie Dorothea Schmidt (1819–80). Den 25. juli 1877 giftede hun sig med musikudgiveren og komponisten Henrik Hennings.

Hun uddannede sig som balletdanserinde på Det Kongelige Teater under August Bournonville, der anerkendte hendes talenter og gav hende ledende roller, herunder som Hilde i En folkefortælling og gjorde hende til solodanserinde i 1869. Hendes potentiale blev også bemærket af dramatikeren Frederik Høedt, der opfordrede hende til at blive skuespiller. Hun besluttede at acceptere hans tilbud og foretrak en mere afslappet karriere på scenen frem for en som balletdanser.

Hendes teaterdebut var i 1870, da hun spillede Agnès i Molières Fruentimmerskolen. Senere i karrieren, begyndte hun at optræde i en række af Ibsens skuespil, herunder som Nora i Et dukkehjem, som Hedvig i Vildanden, som titelrollen i Hedda Gabler og som Ellida i Fruen fra Havet. Hun var medvirkende i andre skandinaviske værker, såsom dem af Bjørnstjerne Bjørnson, Holger Drachmann og Gunnar Heiberg, og optrådte i en række andre dramaer, herunder Shakespeares Hamlet, hvor hun optrådte som Ophelia og senere som Gertrude, samt i Schillers Maria Stuart.

Senere i livet fortsatte Hennings med at optræde i Ibsens skuespil og påtog sig mere og mere gennemarbejdede roller. En af hendes senere roller var som Clara i Gustav Wieds Skærmydsler. Ved sin pensionering i 1908 blev hun anerkendt som Det Kongelige Teaters førstedame. Samlet havde hun spillet 170 roller i næsten 3000 forestillinger.

Betty Hennings døde den 27. oktober 1939 i Gentofte.

Referencer

Eksterne henvisninger 
 

Ballerinaer fra Danmark
Skuespillere fra Danmark
Ultra posse nemo obligatur

Ultra posse nemo obligatur er et latinsk juridisk udtryk, der grundlæggende betyder "Ingen er forpligtet udover sine evner". Ultra posse nemo obligatur har sin oprindelse i den romerske lov. Udtrykket kan findes i Justinians Digesta.

Kildehenvisninger 
 
 

Jura
Latinske vendinger
Henrik Hennings

Henrik Hennings (Petersborg (Tikøb sogn), 16. oktober 1848 - Charlottenlund, 18. februar 1923) var en dansk komponist og musikudgiver.

Henrik Hennings blev født i Tikøb sogn, som søn af advokat og spilmand Frantz Conrad August Hennings (1811-76) og Sophie Magdalene Bjørnsen (1819-99). Han var bror til kabinetssekretær Sophus Hennings. Den 25. juli 1877 giftede han sig med ballerina og skuespillerinde Betty Hennings.

Han færdiggjorde grunduddannelsen i 1866 og fortsatte derefter med at studere musik på Det Kongelige Danske Musikkonservatorium, der dengang var nyligt stiftet. Ganske kort derefter begyndte han at komponere, særligt sange og værker til klaver, men han indså, at musik ikke var hans rigtige kald. Han tog sine studier op igen og uddannede sig i statsvidenskab i 1870 og tog senere med en juridisk uddannelse. Han ville dog ikke drage stor fordel af disse studier, for efter en række midlertidige job tog han til musikken igen.

Hennings ledede kgl. hofmusikhandel fra 1880, senere omdøbt til A/S Nordisk Musikforlag, som han administrerede indtil 1910. Hennings sundhed forværredes så meget, at han solgte forretningen til konkurrenten Edition Wilhelm Hansen. I 1904 havde han grundlagt Danske Musikhandlerforening. Hans liv i musikverdenen gjorde det muligt for ham, i hans storhedstid, at udgive musik af unge komponister såsom Peter Erasmus Lange-Müller, August Enna, Louis Glass, Tor Aulin, Wilhelm Stenhammar og Emil Sjögren. Gennem en forbindelse med Warmuth Musikforlag fra Oslo fik han også norske komponister som Johan Svendsen og Agathe Backer-Grøndahl i sin portefølje. Disse var videre kontakt med det musikalske liv i Tyskland, og på den måde Hennings var i stand til at lokke internationalt anerkendte musikere til København. Hans Richter, Arthur Nikisch, Karl Muck, samt Sophie Menter kom alle til Danmark. I 1892 forsøgte Hennings at bringe Tchaikovsky til den danske hovedstad for en koncert, men russeren ville ikke længere komme på trods af en tidligere bekræftelse derom.

Selekteret Bibliografi 

 De sønderjydske piger
 To digte af Kaalunds “Et foraar” (opus 11)
 Zwei Gedichte von Aton, Freiherr von Klenheim
 Sechs Lieder und Gesänge
 Sechs Lieder von Herman Heine
 Maisange (opus 13/nog in druk in 2014)
 Notturno af Ludvig Bødtcher (opus 15.1)
 Fem sange
 Fem sånger (opus 12)
 Zwölf Lieder von Heinrich Heine (opus 18/1878/nog in druk in 2014 samen met Sechs Lieder)

Referencer 
 IMSLP-blad
 Store Sanske
 Tsjiakovski net 
 Foto in bezit van Deense Bibliotheek 

Komponister fra Danmark
Ferdinand Eckstein

Ferdinand Eckstein (1790 i København - 1861), Baron d'Eckstein, var en filosof og dramatiker.

Biografi 
Han blev født i København som søn af en tysk jøde, der havde konverteret til den luthersk-evangelske tro. Eckstein konverterede til katolisisme i Rom i 1807 under indflydelse af Friedrich Schlegel og bosatte sig i Frankrig efter Napoleons nederlag. Han arbejdede fra 1815 til 1830 som politiinspektør og var forkæmper for religiøs og borgerlig frihed.

Eckstein var en orientalist, der troede, at studiet af østlige tekster og sprog var samtidens vigtigste intellektuelle område. Han havde tilnavnet "Baron Sanskrit", og troede, at Guds åbenbaring i dens reneste form kunne findes i det gamle Indiens tekster.

Eckstein arbejdede sammen med Charles Nodier, Victor Hugo, Jean-Pierre Abel de Rémusat, François-René de Chateaubriand, Alexandre Guiraud og Delphine Gay i forskellige litterære foretagender og grundlagde sin egen avis, Le Catholique (1826-9), hvor han støttede grundingen af metafysik i historien understøttet af lingvistik, filologi og mythographi.

Værker 

 Der Kampf um Pisa. Ein Trauerspiel . Heidelberg: Mohr & Zimmer, 1813.
 Le Catholique. Ouvrage Périodique, dans Lequel om Traite de l'Universalité des Connaissances Humaines sous le Point de Vue de l'Unité de Doctrine , 16 bind, 1826–1829.
 Søgninger Historiques sur l'Humanité Primitive. Théogonies et Religions des Anciens Âges . Paris: Martinet, 1848.
 Historiskeich over Askesis der Alten Heidnischen og der alten Jüdischen Welt som Einleitung ener Geschichte der Askesis des Christlichen Mönchthums vom Baron von Eckstein. Mit einem Vorworte von Joh. Jos. Ign. von Döllinger. Freiburg im Breisgau: Herder, 1862.

Referencer

Eksterne henvisninger 

 Berthiot, François (1998). Le Baron d'Eckstein, Journaliste et Critique Littéraire. Paris: Éditions des Écrivains.
 Burtin, Nicolas (1931). Le Baron d'Eckstein. Paris: E. de Boccard.
 Herders Conversationslexikon. Freiburg im Breisgau 1854, Bd. 2, 493.
 Le Guillou, Louis (1998). Lettres Inédites du Baron d'Eckstein. Société et Littérature i Paris en 1838-40 . Paris: Presses Universitaires de France.
 Le Guillou, Louis (2003). Le Baron d'Eckstein et ses Contemporains . Paris: Honoré Champion.
 McCalla, Arthur (1998). En romantisk historiosofi: Filosofien til historien om Pierre-Simon Ballanche. Leiden, Boston, Koln: Brill, p.   277-81.
 McCalla, Arthur (1998). "Strukturen i franske romantiske religionshistorier," Numen, bind. 45, fasc. 3, pp.   258-286.

Eksterne links 

 Works by or about Ferdinand Eckstein
 Værker af Ferdinand Eckstein hos Hathi Trust

Politifolk fra Danmark
Jødiske filosoffer
Kristne fra Danmark
Katolikker fra Danmark
Filosoffer fra Danmark
Jøder fra Danmark
Kammerater

Kammerater (tysk: Kameradschaft) er en fransk-tysk dramafilm fra 1931 instrueret af Georg Wilhelm Pabst. Filmen kombinerer ekspressionisme og realisme.

Filmen skildrer en minekatastrofe, hvor tyske minearbejdere forsøger at redde deres indespærrede franske kolleger. Handlingen udspiller sig i regionerne Lorraine-Saar langs grænsen mellem Frankrig og Tyskland. Fortællingen er baseret på Europas værste mineulykke og en af verdenshistoriens største industrikatastrofer, Minekatastrofen i Courrières i 1906, hvor redningsindsatsen efter en kulstøvseksplosion var svækket af manglen på trænede minereddere. 1099 mennesker omkom i ulykken, hvor redningseksperter fra Paris og minearbejdere fra Westfalen i Tyskland kom de forulykkede minearbejdere til undsætning.

Referencer

Eksterne henvisninger 
 

Dramafilm fra Frankrig
Dramafilm fra Tyskland
Franske film fra 1931
Fransksprogede film
Tysksprogede film
Tyske film fra 1931
Osterode

Osterode kan bl.a. referere til

 Osterode am Harz – en by i Harzen
 Landkreis Osterode am Harz – et amt i Harzen med Osterode am Harz som hovedby
 Ostróda – by i NØ-Polen; indtil 1945 Osterode in Ostpreussen (tysk)
Sandor Clegane

Sandor Clegane, kendt under sit tilnavn The Hound, er en fiktiv person i den amerikanske forfatter George R. R. Martins fantasyserie A Song of Ice and Fire og i HBOs filmatisering Game of Thrones.

Han bliver introduceret i Kampen om tronen (1996), og Sandor er bror til Ser Gregor Clegane, fra De Syv Kongeriger i Westeros. Sandor tjener som kong Joffrey Baratheons personlige bodyguard. Han har efterfølgende optrådt i Kongernes kamp (1998), En storm af sværd (2000) og Kragernes rige (2005). Ligesom sin bror bliver Sandor betragtet som en af de dygtigste og stærkeste krigere i De Syv Kongeriger. Han har voldsomme forbrændinger i ansigtet fra da hans bror skubbede det ned i et fyrfad, da de var børn; siden da har han været bange for ild. I begyndelsen af fortællingen optræder han som brutal og grusom, men senere viser hans sig som en mere sympatisk og medfølende, særligt via sit forhold til Sansa og Arya Stark.

Sandor bliver spillet af den stkotske skuespiller Rory McCann i HBOs tv-serie.

Referencer 

Fiktive personer fra A Song of Ice and Fire